Târgul de Crăciun din Sibiu se va organiza anul acesta, deși rata de infectare în județ se apropie de 3 la mia de locuitori.
Organizatorii Târgului de Crăciun din Sibiu anunţă desfăşurarea celei de-a 14-a ediţii. Târgul va fi organizat în perioada 13 noiembrie 2020 – 3 ianuarie 2021. Rata de infectare în judeţul Sibiu este de 2,51 la mia de locuitori.
Organizatorii Târgului de Crăciun din Sibiu anunţă desfăşurarea celei de-a 14-a ediţii în perioada 13 noiembrie 2020 – 3 ianuarie 2021. Ediţia din acest an este anunţată a fi "adaptată pentru a putea oferi siguranţa necesară vizitatorilor şi spaţiu suficient pentru distanţare".Târgul de Crăciun se va desfăşura în perioada 13 noiembrie 2020 – 3 ianuarie 2021."În contextul provocărilor din cauza Cornavirusului, ediţia 2020 va fi una adaptată pentru a putea oferi siguranţa necesară vizitatorilor şi spaţiu suficient pentru distanţare. Suprafaţa evenimentului a fost lărgită considerabil, adăugând şi Piaţa Mică şi Str. Nicolae Bălcescu la zona de vizitat. Spaţiile de plimbare din Piaţa Mare sunt lărgite, zona de gastronomie organziată cu locuri suficiente pentru stat la masă (în picioare) iar purtarea măştii va fi obligatorie. În rest, atmosfera va fi în continuare una feerică şi pozitivă, ca să intrăm în spiritul Sărbătorilor", anunţă organizatorii.Conform acestora, peste 100 de expozanţi vor fi prezenţi în Centrul Sibiului pentru a oferi experienţe plăcute vizitatorilor, iar pentru cei mici sunt pregătite diverse atracţii printre care se numără Atelierul lui Moş Crăciun, patinoarul în aer liber şi Parcul lui Moş Crăciun.Spectaculoasele proiecţii realizate pe fiecare clădire din Piaţa Mare vor fi din nou prezente. Proiecţiile sunt renumite deoarece transformă centrul oraşului într-un loc de poveste.Rata de infectare cu Sars Cov-2 în judeţul Sibiu este de 2,51 la mia de locuitori.